Ibu Kota Nusantara

Nusantara, sane resmi kawastanin Ibu Kota Nusantara (IKN) inggih punika ibu kota masa depan Indonesia sane magenah ring tengahin Kabupaten Kutai Kartanegara lan Kabupaten Penajam Paser Utara, Kalimantan Timur. Ibu Kota Nusantara karencanayang manados otorita sane khusus pateh sakadi provinsi, ngentosin Jakarta sane sampun manados ibu kota saking warsa 1961. Wewangunan puniki ngawit saking bulan Juli 2022, pembukaan lahan lan makarya jalan akses, antuk pembangunan sane kapertama; zona area pusat pemerintahan sane dagingnyane saking kantor pemerintah, sekolah, lan rumah sakit kabangun ring bulan salanturnyane. Wenten 100.000 anak sane makarya irika sane mawit saking soang-soang wewidangan sane wenten ring Indonesia sane kakirim ka lokasi Nusantara antuk ngawitin konstruksi.

 Babad 
Ring bulan April 2017, pemerintahan presiden Joko Widodo matetimbang antuk ngingsirang ibu kota saking Jakarta, antuk rencana muputang penilaian situs alternatif potensial ring ibu kota anyar Indonesia ring pamuput warsa 2017. Manut ring silih tunggil pejabat saking Kementerian Perencanaan Pembangunan Nasional Indonesia, pemerintah madue tekad antuk ngingsirang ibu kota Indonesia medal saking Pulo Jawa. Nenten lami ri sampun rencana nika kauningayangang, Dane Bapak Presiden Joko Widodo macecingak ring kalih genah alternatif ring Kalimantan inggih punika Bukit Soeharto ring Kalimantan Timur lan wewidangan Segitiga nampek ring Palangka Raya ring Kalimantan Tengah.

Ring bulan April 2019, rencana 10 tiban antuk ngingsiran makasami kantor pemerintah ka ibu kota sane anyar kaumumang. Kementerian Perencanaan Pembangunan Nasional marekomendasiang tigang provinsi inggih punika Kalimantan Selatan, Kalimantan Tengah, lan Kalimantan Timur sane memenuhin syarat ibu kota anyar, lan bebas saking linuh, blabar agung, lan gunung berapi.

Ring tanggal 23 Agustus 2019, Joko Widodo manyerahang Surat Presiden R-34/PRES/08/2019 sane kalampirang kalih perintah, inggih punika Laporan Kajian Presiden indik Pangingsiran Ibu Kota, lan Paminunas Dukungan DPR antuk Pangingsiran Ibu Kota. Selami pidato kenegaraan 2019 ring parlemen duk tanggal 26 Agustus, Joko Widodo mangumumang pangrencana pangingsiran ibu kota ka Kalimantan.

Atengahan Kabupaten Kutai Kartanegara lan Kabupaten Penajam Paser Utara ring Kalimantan Timur jagi kaukir antuk myiptayang kota terencana tingkat provinsi anyar ring lokasi sane pinih sentral ring Indonesia. Rencana punika maka strategi antuk ngirangin katimpangan pembangunan ring pulo Jawa miwah pulo-pulo lianan ring kepulauan Indonesia taler antuk ngirangin beban Jakarta maka hub utama Indonesia.

Kementerian Perencanaan Pembangunan Nasional memperkirayang prabeya relokasi agengnyane Rp466 triliun (US$32,7 miliar) lan pemerintah bermaksud antuk manutupin 19% saking prabeya, sisanyane utamane mawit saking kemitraan publik–swasta lan investasi langsung olih perusahaan druwen negara lan sektor swasta. Punika taler, kawentenan jinah Rp692 triliun jagi kaalokasiang antuk manyelamatang Jakarta saking tenggelam ring dekade salanturnyane.

 Pustaka